

**GRADSKO VIJEĆE** ***P R I J E D L O G***

#### KLASA:920-11/21-01/03

URBROJ:2186/18-02/1-21-1

Ludbreg, 10. rujna 2021.

Na temelju članaka 8. i 14. Zakona o ublažavanju i uklanjanju posljedica prirodnih nepogoda („Narodne novine“ br. 16/19) te članaka 34. i 56. Statuta Grada Ludbrega (“Službeni vjesnik Varaždinske županije” br. 12/21) Gradsko vijeće Grada Ludbrega na 3. sjednici održanoj 10. rujna 2021. godine, **d o n o s i**

**R J E Š E NJ E**

**o razrješenju i imenovanju člana**

**Gradskog povjerenstva za procjenu šteta od prirodnih nepogoda**

**I.**

**ZVONKO KIRIĆ** iz Sigeca Ludbrega **r a z r j e š u j e s e** dužnosti člana Gradskog povjerenstva za procjenu šteta od prirodnih nepogoda .

**II.**

**TOMISLAV STRUČIĆ** iz Ludbrega **i m e n u j e s e** za člana Gradskog povjerenstva za procjenu šteta od prirodnih nepogoda.

**III.**

Mandat novoimenovanog članaiz točke II. traje do završetka četverogodišnjeg mandata predsjednika i članova Gradskog povjerenstva za procjenu šteta od prirodnih nepogoda imenovanih 30. prosinca 2019. godine.

**IV.**

Ovo Rješenje stupa na snagu danom donošenja, a objaviti će se u «Službenom vjesniku Varaždinske županije».

Predsjednik

Gradskoga vijeća Grada Ludbrega:

Darko Jagić

**O B R A Z L O Ž E NJ E**

Člankom 8. Zakona o ublažavanju i uklanjanju posljedica prirodnih nepogoda („Narodne novine“ br. 16/2019) propisano je da poslove u vezi s procjenom štete i dodjele sredstava pomoći za ublažavanje i djelomično uklanjanje posljedica prirodnih nepogoda obavljaju: Državno povjerenstvo za procjenu šteta od prirodnih nepogoda, Gradsko povjerenstvo Grada Zagreba, županijska povjerenstva te gradska i općinska povjerenstva.

Postupanja i poslove iz svoje nadležnosti povjerenstva provode u suradnji s nadležnim ministarstvima, Vladom RH i drugim tijelima koja sudjeluju u određenju kriterija i isplate sredstava pomoći za djelomičnu sanaciju šteta od prirodnih nepogoda.

Istim člankom Zakona, st. 4. utvrđeno je da se članovima povjerenstva mogu imenovati osobe koje imaju dobar ugled i koje raspolažu potrebnim stručnim znanjima.

Nadalje, člankom 14. Zakona utvrđeno je da članove i broj članova općinskog odnosno gradskog povjerenstva imenuje odnosno određuje gradsko odnosno općinske vijeće na razdoblje od četiri godine i o njihovu imenovanju obavještava županijsko povjerenstvo.

U izvršavanju svoje zadaće Gradsko povjerenstvo obavlja slijedeće poslove:

* utvrđuje i provjerava visinu štete od prirodne nepogode za područje Grada Ludbrega,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladnu zakonu,
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu putem Registra šteta,
* surađuje sa županijskim povjerenstvo u provedbi zakona,
* donosi Plan djelovanja u području prirodnih nepogoda iz svoje nadležnosti,
* obavlja i druge poslove i aktivnosti iz svojeg djelokruga u suradnji sa županijskim povjerenstvom.

Članovi povjerenstva u svojem radu dužni su postupati savjesno i u skladu s odredbama Zakona o ublažavanju i uklanjanju posljedica prirodnih nepogoda, u suprotnom, oštećenici imaju pravo tražiti nadoknadu štete od jedinice lokalne samouprave za učinjene propuste.

Gradsko vijeće na svojoj 18. sjednici održanoj 30. prosinca 2019. Rješenjem je imenovalo predsjednika i članove Gradskog povjerenstva za procjenu šteta od prirodnih nepogoda, a sada se predlaže razrješenje jednog člana te umjesto njega imenovanje novog.

Sukladno svemu navedenom, predlaže se Gradskome vijeću donošenje Rješenja u predloženome tekstu.